Christian Thestrup Egede
Store norske leksikon,Geografi,Oppdagelsesreiser,Polare ekspedisjoner og oppdagere
Christian Thestrup Egede var dansk sjøoffiser og oppdagelsesreisende. Han var sønnesønn av Hans Egede, som var kjent som «Grønlands apostel».
I 1781−1783 tjenestegjorde Egede på tokter til de danske koloniene i tropiske områder før han ble deltaker på den danske marineoffiseren og kartografen Poul Løvenørns (Poul de Løwenørn, 1751−1826) ekspedisjon til Østgrønland i 1786. Hensikten var å finne den norrøne Austbygda. Han deltok på et nytt forsøk i 1787, men ekspedisjonen ble stanset av drivisen.Egede deltok i «Slaget på Reden» ved København 2. april 1801, mellom en britisk flateenhet under kommando av viseadmiral Horatio Nelson (1758−1805) og et dansk forsvar, og han ble utnevnt til kaptein samme år.Grønlandsreisene er beskrevet i hans Rejsebeskrivelse til Øster-Grønlands Opdagelse 1786–87, med Kort og Prospecter (1789). Les mer i Store norske leksikon Grønlands eldre historie Grønlands nyere historie